
Jani  Planci , viri  perquam  docti , Epistola  De 
Urina  Veneta  (*)  extat  in  parte  prima  tomi  quinti 
Commentariorum  Instituti  Bononiensis  anno 
editorum. 

Urinae  Venetae  titulum  ex  versione  Latina  ope- 
rum Actuarii  sumpsisse  auctorem  plus  satis  con- 
stat. — Actuarius  , Medicorum  Graecorum  , quos  yy— ■ 

eruditos  vocamus  , wtillinms  habitus  y libros  ali- 
quot  Galeni  doctrinam  imprimis  tuentes  reliquit; 
et  inter  hos  De  Urina  plures. 


(*)  Colorem  Venetum  cum  Caeruleo  Berolinensi  per- 
peram confudit  Plancus,  eo  delusus  quod  in  Actuarii 
editione  Latina  alicubi  habeatur  ; Venetus  vel  Cae- 
ruleus. In  libro  Graeco  verbum  Kuttvfor  inveniri 
suspicor  ; quod  coloribus  diversissimis  applicatur  , 
long&  autem  saepissime  nigrum  , aut  colorem  nigro 
proximum  indicat  > quod  millenis  exemplis  constat. 

Textum  Graecum  nunquam  ipse  vidi , neque 
an  unquam  praelo  traditus  fuerit  sat  certe  scio. 

— Mathisius  , Pisarum  Medicus  , in  dedicatione 
editionis  Latinae  Actuarii  quae  Parisiis  anno  i556, 
typis  Aldinis  prodiit , monet  se  operam  dedisse 
ut  sententiam  Graecis  chartis  traditam  luculenter, 
et  plane  exponeret , quatenus  licebat  per  exemplar 
quod  unicum,  atque  id  plurimum  depravatum, 
habere  contigit. 

Qualis  sit  color  ille  Venetus  sat  praecise  bis 
verbis  docuit  Actuarius.  — Ex  puro  albo  atque 
nigro,  aequa  ratione  permixtis  gignitur;  et  si 
id  ipsum  etiam  sensu  velis  nosse , cerussam  , vel 
albissimam  calcem , vel  simile  aliquid  , atramento, 
vel  pici  , vel  bitumini  , aliisve  sincerL  nigris  si 
miscueris  , aequis  ponderibus  , Venetum  colorem 
eo  modo  productum  videris.  — Et  in  lib.  1 , De 
Judiciis  urinarum  , Caput  vigesimum  inscribitur 
De  Judiciis  Venetarum  , Lividarum  , atque  Nigra- 
rum Urinarum.  — Caput  ipsum  sic  incipit.  Uri- 
narum veneta  , livida  , atque  nigra  eodem  colore 
tinguntur,  quae  intensione  vel  remissione  tingentis 
humoris  nactae  sunt  diversos  colores , atque  no- 
mina diversa.  — IdenT  testatur  caput  totum  , in 
quo  est  historia  servi  istius  , qui  , domino  jubente, 
medicamentum  vald^  amarum  biberat  sanus , 
indeque  triginta  circiter  stadia  pedes  celeriter 
percurserat ; mox  autem  a cursu  urinam  ipsi 
nigram  visam  erainxit ; postera  die  venetam. 

Omissis  igitur  quae  Actuarium  spectant , utpote 
a urinarum  colore  Berolinensi  longe  abludenti- 
bus , ad  historiam , quam  refert  Plancus,  accedam. 

— Vir  boni  alias  temperamenti  , sexagenarius  , 
ante  annos  binos  dysuria  , ut  calculum  in  vesic^ 

mentiretur  , laboraverat.  Curatus  autem  demul- 
centibus long^  melius  habebat.  Tandem  ex  gra- 
vibus animi  perturbationibus  in  febrem  typhodem 
incidit.  Post  tertiam  a decubitu  diem  reddere 
ccepit  , cum  urinis , sedimentum  pulchri  coloris 
ceerulei , veluti  cyanei  illius  veterum  quod  ultra- 
inarinuin  vocant , seu  veluti  cseruli  Berolinensis  , 
quod  Plancus  mane  per  tres  dies  collegit  in 
chartulis  , et  ad  solem  exsiccavit.  Deinde  alios 
tres  dies  urinam  , quam  noctu  reddebat  aeger  ^ 
in  qua  potissimum  cerni  solebat  sedimentum 
caeruleum  , ut  ad  se  mane  deferretur  , curavit 
Plancus.  Illa  subviridis  apparebat,  cum  insigni 
salis  ammoniaci  graveolentia.  Per  chartam  bibu- 
lam urinam  delatam  colabat , manente  supra 
chartam  sedimento  , quod  exsiccatum  pulvi 
sculum  referebat  aerugini  Massiliensi  per  quam 
similem.  — Ultimis  tribus  ante  obitum  diebus 
segri  urina  colligi  amplius  nequibat,  quia  aeger 
viribus  destitutus  eam  guttatim  in  lectulo  red- 
debat; sed  urina  tunc  quoque  lintea  insigni 
colore  caeruleo  inficiebat. 

111.  Zimmermann , in  egregio  suo  de  Expe- 
rientia Tractatu  Zurigae,  lingua  Germanica, 
anno  1763  edito  , toin.  1 , pag.  383  etc.  de  urinis 
hisce  a Planco  observatis  verba  facit  ; at  unde 
hujus  rei  notitiam  sumpserit  Zimmermann  plane 
nescio.  — Planci  epistola  in  Commentarijs  Instituti 
Bononiensis  anno  1767  tandem  prodiit  , neque 
prius  quod  sciam.  — Utcunque  res  haec  se  habeat, 
ista  qux  fert  Zimmermann  a paginis  Bononiensi- 
bus adeo  discrepant , ut  ille  Plancum  erroris  sat 
crassi  insimulet , qui  non  sentiret  colorem  Bero- 
linenseiu  in  sedimento,  non  in  ipsa  urina  com* 

paruisse,  quod  urina  in  matula  aenea  diutius  ser- 
vata , et  vapore  ammoniacali  saturata  esset.  — 
Talem  improbationem  nunquam  certe  objecisset 
Ziinmermann  , si  novisset  uriuam  hanc  nullo  vase 
exceptam  , sed  guttatim  tres  dies  continuos  su- 
pra lintea  stillantem  haec  colore  pulchre  caeruleo 
usque  tinxisse. 

Plancus,  eo  ductus  , ut  videtur  , quod  Actuarii 
servus  ille  medicamentum  valde  amarum  ante 
mictam  urinam  nigricantem  hauserat,  amarorum 
usui  urinae  colorem  Berolineiisem  quoque  tri- 
buendam commentatus  est , adeoque  suspicionem 
injicit  de  amaris  ab  aegro  suo,  ut  hariolatur, 
clam  acceptis;  et  insuper  ex  amaris  conflatam 
fuisse  vult  pilulam  istam  purgantem , post  quam 
acceptam  se  urinam  quoque  caeruleam  minxisse 
memorabat  mulier  quaedam  sexagenaria , Planco 
cognita.  En  quot  suspiciones  inanes ! Nam  neque 
Actuarii  servus  urinas  minxerat  ceruleas ; ne- 
que mulier  illa  sexagenaria  , si  revera  urinam 
caeruleam  ante  annos  viginti  minxerat  , ullam 
pilulae  acceptae  amaritudinem  accusabat. — Meminit 
tamen  haec  , se  dicto  tempore  affectionibus  hyste- 
ricis propter  catameniorum  penuriam  laborasse; 
adeo  ut  haud  aliena  esset  suspicio , illam  praepa- 
rationibus quibusdam  martiaUbus  tunc  temporis 
usam  fuisse. 

Hactenus  de  fobservationibus  alienis : nunc 
quse  ipse  vidi  breviter  exponam. 

Diebus  ultimis  augusti  , et  primis  aliquot 
Septembris  anni  praesentis  1809,  urina  puella» 
septennis  fere  sedimentum  deponere  observata 
est  quod  matulae  fundum , et  parietes  quatenus 
alluebat  lyjna,  pulcherrimo  colore  caeruleo. 


sicut  a caerulo  Berolinensi , tingebat.  Color  iste 
quidem  , nisi  post  frigefactam  urinam , deposi- 
tumque sedimentum,  haud  fui,  notatus:  an  id 
acciderit  quia  nondum  evolutus  color  , an  propter 
urinse  diluentis  copiam,  haud  satis  constat. 

Transmissa  per  chartam  emporeticam  urina  nil 
quidem  cajrulei  prae  se  ferebat , at  supra  chartam 
manebant  sedimenti  particulae  caerulae. 

Matulam  cum  urina  ad  expertissimi  Chimici , 
et  Professoris  publici , Joseplii  Mojon  laboratoriuin 
deferri  curavi,  ubi  ille,  me  coram,  facillimis 
experimentis  invenit  sedimentum  hoc  esse  Prus- 
sias  Ferri.  — Sedimenti  pars  matulae  parietibus 
adeo  arcte  adhaerebat  , ut  inde  non  sine  magna 
difficultate  abstergeretur.  Matula  terrea  erat , 
Majolica  dicta,  crustd  vitreformi  coloris  plan^ 
lactei  obducta  , unde  forsan  sedimenti  color  paulo 
dilutior , eoque  pulchrior  visus. 

Puella  haec  , propter  aliqualem  ventriculi  iner- 
tiam, jam  septimanas  aliquot,  quotidie  fere  , grana 
sex  Oxydi  istius  nigri , ferruginei  , quod  AEthio— 
pem  Martialem  vocant , accipiebat  •,  at  optime  mu- 
neribus suis  jam  fungente  ventriculo  , et  salute 
, inculpabili  redintegrata  , mox  post  observatas 
hasce  urinas  ferro  valedixit. 

Causarum  , quse  rarissimo  huic  sedimento 
formando  conspiraverint , rationem  me  latere 
fateor.  Pronum  quidem  est  credere  , Ferri  oxy- 
dum  sostrum  contulisse : at  cum  frequens  adeo 
sit  ferri  usus , cur  rarum  adeo  est  hoc  phaeno- 
menon , et  bis  tantum  Medicis  observatum  ? 
Neque  en;m  id  oscitantiae  et  incuriae  tribui  posse 
arbitror  , cum  coloris  singularitas  , et  pulchri- 
tudo, vel  ideotarum  admirationi  excitandae  $it. 

De  sedimento  tandem  urinarum , quas  vidit 
Plancus , diebus  intermediis  tribus  aeruginem  Mas- 
siliensem aequiparante  , nihilo  planior  est  ratio. 

Genuae;  die  20  septembris  1809. 


VILLIAM  BATT  M.  D.  M.  M.  C 
Prof.  Emerit. 


GENUiE,  ex  Tjpographia  J.  Giossi  1809. 


